
Melléklet a 65/2026. számú Képviselő-testületi határozathoz

INGATLAN ADÁSVÉTELI SZERZŐDÉS
amely létrejött egyrészről
a dr. Turán Csaba (születési név:, születési hely,: születési idő:  .,  anyja neve:, személyi azonosító jel:,    állampolgár, lakóhelye:. szám) jegyző ellenjegyzése mellett
a Domonyi László Mihály  (születési név: születési hely, születési idő:, anyja neve: személyi azonosító jel: adó azonosító jel:,   állampolgár, lakóhelye: szám) polgármester  által képviselt

Kiskőrös Város Önkormányzata (székhelye: 6200 Kiskőrös, Petőfi Sándor tér 1. szám., törzskönyvi azonosító száma (PIR): 724782 , statisztikai számjele: 15724784-8411-321-03 , adószáma: 15724784-2-03 , államháztartási egyedi azonosító (ÁHTI): 734389 számlavezető bank: K&H Bank , bankszámlaszám: 10400621-00027753-00000008) mint Eladó (továbbiakban: Eladó) 

valamint másrészről 
a FARAGÓ ISTVÁN ZOLTÁN (születési név:, születési hely, idő:,  anyja születési neve:, személyi azonosító: adóazonosító jele: személyazonosító igazolványának száma:  lakóhelye:  szám)  ügyvezető által képviselt Faragó Építő Kereskedelmi és Szolgáltató Korlátolt Felelősségű Társaság  (statisztikai azonosító statisztikai számjel: 23842476-4333-113-13., székhelye: 2161 Csomád, Kossuth Lajos út 47.  szám, cégjegyzékszáma: Cg. 13-09-154763, adószáma: 23842476-2-13) mint Vevő, (a továbbiakban: Vevő) 

(Eladó és Vevő  a továbbiakban együttesen felek) között,  alulírott helyen és napon az alábbi feltételekkel: 
1./ A Felek rögzítik, hogy az ingatlan-nyilvántartás szerint Kiskőrös Város Önkormányzata Eladó 1/1 arányú kizárólagos tulajdonát képezi a Kiskőrös belterület 3365 helyrajzi szám alatt nyilvántartott, természetben a 6200 Kiskőrös, Okolicsányi utca 43. szám alatt található 1014 m2 alapterületű, kivett lakóház, udvar megnevezésű ingatlan 1/1 arányú tulajdoni illetősége (a továbbiakban: ingatlan).
2./ A mai napon, jelen okiratot szerkesztő ügyvéd által beszerzett tulajdoni lap másolat tanúsága szerint az 1. pontban megjelölt ingatlan tehermentes, a tulajdoni lapon széljegy nem található.

Az ingatlan tulajdoni lapján III/2. Sorszám alatt önálló szöveges bejegyzésként szerepel, hogy a földrészlet területe a 6/336/1997. számú megosztási vázrajz alapján 1854 nm-ről 1014 nm-re változott.
3./  A Felek megállapodnak, hogy a Domonyi László Mihály polgármester által képviselt  Kiskőrös Város Önkormányzata Eladó a jelen szerződés aláírásával egyidejűleg eladja, a Faragó István Zoltán ügyvezető által képviselt Faragó Építő Kereskedelmi és Szolgáltató Korlátolt Felelősségű Társaság Vevő pedig -adásvétel jogcímén- 1/1 arányban megveszi a  Kiskőrös belterület 3365 helyrajzi szám alatt nyilvántartott, természetben a 6200 Kiskőrös, Okolicsányi utca 43. szám alatt található 1014 m2 alapterületű, kivett lakóház, udvar megnevezésű ingatlan 1/1 arányú tulajdoni illetőségét.
4./  Felek a jelen szerződés tárgyát képező tulajdoni hányad vételárát, egybehangzó akaratnyilatkozattal összesen, 26.600.000,- Ft, azaz huszonhatmillió-hatszázezer forint összegben állapítják meg, amelyet a Vevő a jelen szerződés aláírásától számított harminc napon belül legkésőbb 2026. ….................................napjáig az alábbi ütemezés szerint tartozik megfizetni az Eladó részére:
a) A Felek rögzítik, hogy az ingatlan vételárából a Faragó István Zoltán ügyvezető által képviselt  Faragó Építő Kereskedelmi és Szolgáltató Korlátolt Felelősségű Társaság Vevő már a jelen szerződés aláírását megelőzően 266.000,- Ft, azaz kettőszázhatvanhatezer forint összegű vételárrészt versenytágyalási biztosítékként a jelen szerződés aláírását megelőzően 2026. május 26. napján megfizetett a Domonyi László Mihály polgármester által képviselt Kiskőrös Város Önkormányzata Eladó részére. Eladó képviseletében Domonyi László Mihály polgármester ezen vételárrész Vevő általi hiánytalan megfizetését a jelen szerződés aláírásával elismeri és nyugtázza.
b) A Felek megállapodnak, hogy a Vevő legkésőbb a jelen szerződés aláírásától számított harminc napon belül legkésőbb 2026. ….................................napjáig a vételárból fennmaradó 26.334.000,- Ft, azaz huszonhatmillió-háromszázharmincnégyezer forint összegű vételárrészt átutalással megfizeti az Eladó K&H Bank Zrt. által vezetett 10400621-00027753-00000008 számú bankszámlájára. Eladó képviseletében Domonyi László Mihály polgármester az Eladó K&H Bank Zrt. által vezetett 10400621-00027753-00000008 számú bankszámlájára történő teljesítést az Eladó saját kezéhez való joghatályos teljesítésnek ismeri el. Ezen vételárrész akkor minősül teljesítettnek, amikor annak összege az Eladó K&H Bank Zrt. által vezetett 10400621-00027753-00000008 számú bankszámláján maradéktalanul jóváírásra került.
5. /   Eladó képviseletében Domonyi László Mihály polgármester kijelenti, hogy a jelen szerződés 1./ pontjában meghatározott ingatlan 1/1 arányú tulajdoni hányadának az Eladó kizárólagos tulajdonosa. Eladó képviseletében Domonyi László Mihály polgármester jogszavatosságot vállal a jelen szerződés 1./ pontjában meghatározott ingatlan per-, teher-, és igénymentességéért. Eladó képviseletében Domonyi László Mihály polgármester vállalja, hogy az Eladó az ingatlant, nem terheli meg, illetve arra nem jegyezteti be zálogjog ranghelyének előzetes biztosítását.

Eladó képviseletében Domonyi László Mihály polgármester kijelenti, hogy a jelen szerződés 1./ pontjában meghatározott ingatlant sem adó, sem adók módjára behajtható köztartozás vagy egyéb tartozás (pl. közüzemi tartozás) nem terheli. Eladó képviseletében Domonyi László Mihály polgármester kijelenti, hogy a jelen szerződés 1./ pontjában meghatározott ingatlan székhelyként, telephelyként vagy fióktelepként nincs nyilvántartva, egyéni vállalkozás székhelyeként nincs bejelentve. 
6./ Vevő a jelen szerződés 1./ pontjában meghatározott ingatlant annak ismert és megtekintett állapotában vásárolja meg. Eladó képviseletében Domonyi László Mihály polgármester kijelenti, hogy a jelen szerződés 1./ pontjában meghatározott ingatlannak előtte, illetve Eladó előtt ismert rejtett hibája nincs.
7./   Az épületek energetikai jellemzőinek tanúsításáról szóló 176/2008. (VI. 30.) Korm. rendelet 1. § (3) bekezdés b) pont ba) alpontjának megfelelően az ingatlan energetikai teljesítőképességét energetikai tanúsítvánnyal kell igazolni. Az energetikai tanúsítvány elkészítése és az adásvételi szerződés megkötéséig a Vevő részére történő átadása az Eladó kötelezettsége. Vevő képviseletében Faragó István Zoltán ügyvezető a jelen szerződés aláírásával elismeri, hogy a HET-....................  számú energetikai tanúsítványt az Eladótól átvette.
8. /  Felek  kérik az illetékes földhivatalt  a Bács-Kiskun Vármegyei Kormányhivatal Földhivatali Főosztály Földhivatali Osztály 5-öt (Kiskőrös), hogy a Kiskőrös Város Önkormányzata Eladó 1/1 arányú  kizárólagos tulajdonát képezi a Kiskőrös belterület 3365 helyrajzi szám alatt nyilvántartott, természetben a 6200 Kiskőrös, Okolicsányi utca 43. szám alatt található 1014 m2 alapterületű,  kivett lakóház, udvar megnevezésű ingatlan  1/1 arányú tulajdoni hányadára a Faragó Építő Kereskedelmi és Szolgáltató Korlátolt Felelősségű Társaság Vevő javára  általuk alapított tulajdonjog-fenntartáshoz kapcsolódó vevői jogot -amelyet a jelen okirat aláírásával megalapítanak a bejegyzés hatályának kezdetére irányadó időponttól számított 6 (hat) hónapos időtartamra-  a bejegyzés hatályának kezdetére irányadó időponttól számított 6 (hat) hónapos időtartamra  bejegyezni szíveskedjen.
Eladó, valamint Vevő a jelen szerződés képviselőik általi aláírásával feltétlen és visszavonhatatlan hozzájárulásukat (bejegyzési engedélyüket) adják ahhoz, hogy a Kiskőrös belterület 3365 helyrajzi szám alatt nyilvántartott, természetben a 6200 Kiskőrös, Okolicsányi utca 43. szám alatt található 1014 m2 alapterületű, kivett lakóház, udvar megnevezésű ingatlan  1/1 arányú tulajdoni hányadára a Faragó Építő Kereskedelmi és Szolgáltató Korlátolt Felelősségű Társaság Vevő javára a tulajdonjog-fenntartáshoz kapcsolódó vevői jog tulajdonjog-fenntartáshoz kapcsolódó vevői jog szerződéssel való alapítása jogcímén az ingatlan-nyilvántartásba a bejegyzés hatályának kezdetére irányadó időponttól számított 6 (hat) hónapos időtartamra bejegyzésre kerüljön.
Az Eladó a vételár teljes kiegyenlítéséig a tulajdonjogát fenntartja.
Felek tudatában vannak annak, hogy a beadvány elintézéséhez, és így a Vevő 1/1 arányú tulajdonjogának bejegyzéséhez az Eladó külön okiratba foglalt és ügyvéd  által ellenjegyzett hozzájáruló nyilatkozata szükséges.

Felek rögzítik, hogy Felek (Eladó és Vevő)  az ingatlan 1/1  arányú tulajdoni hányadára  a Faragó Építő Kereskedelmi és Szolgáltató Korlátolt Felelősségű Társaság  Vevő javára bejegyzésre kerülő tulajdonjog-fenntartáshoz kapcsolódó vevői jog törléséhez kapcsolódó feltétlen és visszavonhatatlan hozzájárulásukat (törlési engedélyüket), illetve az Eladó a jelen szerződés alapján Vevő 1/1 arányú tulajdonjogának - adásvétel jogcímén történő - bejegyzéséhez szükséges feltétlen és visszavonhatatlan hozzájáruló nyilatkozatot (bejegyzési engedélyt) a szerződés megkötésével egyidejűleg ügyvédi letétbe helyezték azzal, hogy a letétkezelő ügyvéd a jelen szerződés alapján az ingatlan teljes vételára megfizetésének bármely fél részéről történő igazolását követő kettő napon belül jogosult és köteles azt Felek képviseletében az illetékes földhivatalhoz a Bács-Kiskun Vármegyei Kormányhivatal Földhivatali Főosztály Földhivatali Osztály 5-höz (Kiskőrös) vagy az E-INg rendszeren keresztül benyújtani és köteles erről a Feleket haladéktalanul tájékoztatni.
A letétkezelő ügyvéd teljes vételár megfizetéséről való késedelem nélküli, haladéktalan írásbeli tájékoztatása az Eladó kötelezettsége. Eladó képviseletében Domonyi László Mihály polgármester kötelezettséget vállal hogy az utolsó vételárrészlet, azaz az ingatlan teljes vételára fentiekben megjelölt bankszámlán való jóváírását követően haladéktalanul értesíti az eljáró ügyvédet a vételár maradéktalan megfizetésének a tényéről. A Felek megállapodnak, hogy amennyiben a teljes vételár a jelen ingatlan adásvételi szerződésben foglaltak szerint az eladó részére maradéktalanul megfizetésre került, úgy az ügyvédi letétben tartott bejegyzési engedély kiadása nem tagadható meg. A Felek megállapodnak abban, hogy a teljes vételár kifizetését banki igazolással a Vevő is jogosultak igazolni az eljáró ügyvéd felé, és az eljáró ügyvéd a Vevő általi igazolás alapján is jogosult és köteles a bejegyzési engedély benyújtására. 
A Szerződő Felek (Eladó és Vevő ) feltétlen és visszavonhatatlan hozzájárulásukat adják ahhoz, hogy az illetékes földhivatal, a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) a Felek külön nyilatkozata nélkül, az adásvételi szerződésben tett rangsorcsere kérelmük, hozzájárulásuk alapján a Vevő vevői jog bejegyzése iránti kérelmeit legelőször intézze, ezt követően  kerüljön sor a vevői jog törlése iránti kérelem, majd a vevő tulajdonjog-bejegyzése iránti kérelme, majd az esetleges többi kérelem elbírálására. A Felek vállalják, hogy külön okiratba foglalt rangsorcsere megállapodás szükségessége esetén ezen megállapodás létrejöttében együttműködnek.
9./ Vevő legkésőbb a teljes vételár megfizetését követő ötödik napon jogosult a jelen szerződés 1./ pontjában meghatározott ingatlan kizárólagos birtokába lépni, és a birtokba lépés napjától kezdve kizárólagosan szedheti annak hasznait és viseli terheit, illetve a kárveszélyt, valamint Eladó  ekkor ruházza át ezen ingatlan birtokát a Vevőre. 

Eladó feltétlen kötelezettséget vállal, hogy ezen időpontig a jelen szerződés 1./ pontjában meghatározott ingatlanból véglegesen kiköltözik, az ingatlant kiürített, rendeltetésszerű, a Vevő által megtekintett állapotnak megfelelő minőségben adja át a Vevőnek. A birtokba bocsátáskor a Felek jegyzőkönyvet kötelesek felvenni, melyben rögzítik a közüzemi mérőórák állásait. 

A Felek rögzítik, hogy arra az esetre, ha az Eladó olyan okból amelyért felelős, a jelen szerződés 1./ pontjában meghatározott ingatlant a mai napon nem adná véglegesen a Vevő birtokába úgy erre az esetre a Felek kötbért nem kötnek ki.
A Felek megállapodnak, hogy amennyiben az ingatlan vételára a 4./ pontban foglalt határidőn belül nem kerül a Vevő által kiegyenlítésre, úgy az Eladó jogosult elállni a jelen szerződéstől.
10./ A tulajdonjog bejegyzésével kapcsolatos költségek, az ügyvédi munkadíj és a vagyonszerzési illeték a Vevőt terheli. A szerződés megkötésével összefüggésben felmerült más költségeiket a Felek maguk viselik. Felek kijelentik, hogy a vonatkozó adó-, és illetékjogszabályokról való ügyvédi tájékoztatást megértették, azt tudomásul vették. Vevő tudomással bír arról, hogy a jelen jogügylet után illetékfizetési kötelezettség terheli.
Az illeték alapja az ingatlan forgalmi értéke, mely értéket az ingatlan fekvése szerint illetékes NAV értékbecslése alapozza meg az illetékekről szóló 1990. évi XCIII. törvény alapján. Az illeték mértéke a forgalmi érték 4%-a. 
Vevő képviseletében Faragó István Zoltán ügyvezető akként nyilatkozok, hogy a Vevő vállalja, hogy a jelen szerződés tárgyát képező -a jelen szerződés 1./ pontjában részletesen megjelölt- ingatlanon a szerződés illetékkiszabásra történő bemutatásától számított 4 éven belül lakóházat épít és a felépített lakóházban a lakás(ok) hasznos alapterülete eléri a településrendezési tervben meghatározott maximális beépíthetőség legalább 10%-át. Okiratszekesztő ügyvéd tájékoztatta Vevő képviselőjét, hogy a Vevő az illetékekről szóló 1990. évi XCIII. törvény 26. § (1) bekezdés a) pontjában meghatározott illetékmentességet nem fogja tudni igénybe venni, mivel az 1./ pontban megjelölt ingatlan nem telektulajdon.
11./ Eladó képviselője és Vevő képviselője kijelentik, hogy cselekvőképes, devizabelföldi, nagykorú magyar állampolgárok, szerződéskötési képességük korlátozás alá nem esik. 
Jelen szerződés 1. számú mellékletét képezi Kiskőrös Város Önkormányzata Képviselő-testületének ….../2026.  számú határozata, mely alapján Kiskőrös Város Önkormányzata Eladó képviselője a jelen adásvételi szerződés megkötéséhez szükséges felhatalmazással rendelkezik.

Eladó képviselője kijelenti, hogy az Eladó az 1990. évi LXV. tv. az Mötv. szerint létrejött, és a 2011. évi CLXXXIX. tv. az Mötv. szerint működő helyi önkormányzat és így az Mötv. 41.§ szerinti szerződéskötési, elidegenítési képességében nem korlátozott jogi személy. 

A Vevő képviselője kijelenti, hogy a Vevő a szerződéskötési, tulajdonszerzési képességében nem korlátozott Magyarországon nyilvántartásba vett gazdasági társaság és nem esik Ingatlan tulajdonjogának megszerzésére vonatkozó törvényi korlátozás alá.

Vevő képviseletében Faragó István Zoltán ügyvezető nyilatkozik, hogy a Vevő a Kecskeméti Törvényszék Cégbírósága által bejegyzett társaság, cégiratai az illetékes Cégbíróságnál 13-09-154763 számon megtalálhatók.

Vevő képviseletében Faragó István Zoltán ügyvezető nyilatkozik továbbá arról, hogy a jelen szerződés megkötésére jogosult vezető tisztségviselő, a szerződés megkötése tárgyában a szükséges felhatalmazással rendelkezik. Vevő képviseletében Faragó István Zoltán ügyvezető nyilatkozik továbbá, hogy a Vevő a nemzeti vagyonról rendelkező 2011. évi CXCVI. törvény 3. § (1) bekezdés a) pontja szerinti átlátható szervezetnek minősül.
Eladó képviselője tájékoztatta a Vevőt, hogy a szerződés tárgyát képező ingatlan önkormányzati bérlakásként volt hasznosítva, de az ingatlant fennálló bérleti jogviszony nem érinti.
12./ Szerződő felek megbízzák, illetve meghatalmazzák szerződés elkészítésével, ellenjegyzésével és az illetékes Földhivatal, a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös), valamint az illetékes adóhatóság előtti képviselettel dr. Tomán Mihály 6200 Kiskőrös, Vattay János utca 28. szám alatti egyéni ügyvédet, aki a megbízást, meghatalmazást aláírásával elfogadja.
13./ Szerződő felek kijelentik, hogy az okiratszerkesztő ügyvéd előzetesen tájékoztatta őket a jogügyletek biztonságának erősítése érdekében szükséges törvénymódosításokról szóló 2007. évi LXIV. törvény szerinti személyazonosság-ellenőrzés lehetőségéről, céljáról, módjáról és tartalmáról, a közreműködés megtagadásának kötelezettségéről, a bejelentési kötelezettségről és az ellenőrzés során megismert adatok kezeléséről. Szerződő felek tudomásul veszik, hogy az ellenjegyző ügyvéd a felek tekintetében a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény szerinti ügyfél-átvilágítás szerinti kötelezettségnek eleget kell tegyen. Felek jelen szerződés aláírásával kifejezetten hozzájárulnak ahhoz, hogy személyazonosításra alkalmas irataikról a szerződést ellenjegyző ügyvéd másolatot készítsen, illetve személyes adataikat nyilvántartsa és kezelje a jogszabályok rendelkezéseinek megfelelően. Felek kijelentik, hogy jelen szerződésben rögzített jogügylet során saját nevükben, illetve érdekükben járnak el, illetve az ügylet nem ütközik a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény rendelkezéseibe.
14./ A Felek vállalják, hogy amennyiben a jelen szerződés módosítása válik szükségessé, úgy egymással együttműködnek és a jelen szerződést megfelelően módosítják. 
15./ A nemzeti vagyonról rendelkező 2011. évi CXCVI. törvény 14. § (2) bekezdése ételmében a helyi önkormányzat tulajdonában lévő ingatlan értékesítése esetén – a (3)–(4) bekezdésben foglalt kivétellel – az államot minden más jogosultat megelőző elővásárlási jog illeti meg. Ezen jogosultság az államot osztott tulajdon esetén az épület tulajdonosának a földre, illetve a föld tulajdonosának az épületre fennálló elővásárlási jogát megelőzően illeti meg. Eladó képviselője kijelenti, hogy a szerződés tárgyát képező ingatlan tekintetében harmadik személynek szerződéssel alapított elővásárlási joga nem áll fenn. 
16./ A szerződésben nem rendezett kérdésekben a Polgári Törvénykönyvről szóló 2013. évi V. törvény szerződésekre, illetve az adásvételre vonatkozó szabályait kell alkalmazni. Szerződő felek, jelen ingatlan adásvételi szerződést, annak elolvasása, okiratszerkesztő ügyvéd által való megmagyarázása, és ezt követő közös értelmezése után, mint akaratukkal mindenben megegyezőt, jóváhagyólag írják alá.

Jelen szerződés öt egymással mindenben egyező eredeti példányban készült. 
Kelt: Kiskőrös, 2026. …..................................... napján
	Kiskőrös Város Önkormányzata

Domonyi László Mihály
polgármester

Ügyvédi ellenjegyzés: Alulírott, eljárásra meghatalmazott jogi képviselő, dr. Tomán Mihály ügyvéd  (székhelye: 6200 Kiskőrös, Vattay János utca 28. szám, KASZ száma: 36072033, Kamarai névjegyzékszáma: 772) jelen okiratot ellenjegyzem és aláírásommal igazolom, hogy a jelen okirat mindenben megfelel a hatályos jogszabályi rendelkezéseknek, azt én készítettem, valamint a szerződő felek előttem nyilatkoztak, hogy az okiratban foglaltak megfelelnek az akaratuknak, az okiratban szereplő felek és képviselőik azonosítását elvégeztem, és az okiratot a felek képviselői  előttem írták alá.  Ellenjegyzem ! 
Kelt: Kiskőrös, 2026. ….......................................... napján

